Генуб росу бахъи
Генуб росу бахъи — ккола генерал Вельяминовасул бетІерлъиялда гъоркь, Дагъистаналъул тІоцевесев ва лъабабилев имамзабазул ГъазимухӀамадил ва Шамилил росу Генуб бахъиялъул мурадалда, 1832 соналъул 17-18 октябралъ гІурусаз росдаде гьабураб гьужум.

1832 соналъул бащалъиялда Шималияб Кавказалда букІараб ахІвал-хІал 

1828 соналдасан байбихьун ГъазимухІамад лъугьана дагъистаналъул мугІрузул халкъал шаригІаталде ахІизе. Дагьабго заманаялда жаниб гьесда нахъ рилълъаразул къадар бахана 9 азарго чиясде ва ГъазимухІамадихъе къуват щвана, Россиялъул императорасе мутІигІлъиялъе байгІат кьурал мугІрузул халкъазда жинда дандечІей гьабун бажарулареб.
Цо-цо росаби ва жамагІатал дагь-дагьккун ГъазимуІамадил рахъалдехун рачІине лъугьана. 1831 соналъ гьес къвенабуна гІурус пачаясул аскар Атлы-буюн росдада аскІоб. Хадуб ГъазмухІаммадица тІаде кІанцуІн бахъан Параул — Таргъоялъул шамхалил резиденция. 1831 соналъул 25 маялъ гьес сверунккуна «Бурная» щулалъи. 1831 соналъул 20 августалъ ГъазимухІаммадица сверунккуна Дербенд. Дербендалъулаб гарнизоналъе кумекалъе вахъана генерал Каханов, ва тІаде кІанцІиялъе битІккечІо.. 1831 соналъул ноябралда ГъазимухІаммад вачІана Гъизляралъухъе мугІрулги сверун. Гьесул аскараз гьеб ккуна ва гьениса гьезие давлаги щвана.

Гьеб кинабго лъугьа-бахъин лъарав, ва ГъазимухІаммад Генуб щулалъулев вукІин бичІарав, барон Розеница 10 октябралъул къаси, Генуве витІана генерал Вельяминов.

СихІирго хІадури ва кІиябго рахъалъул рикІкІенал 

Жиндир кверщаликь 2 лъелго унезул полк (Москваялъул ва Бутыралъул), 41 -еб Егералъул полкалъул батальон, 2 рота саперазул, Гуржи полкалъул рекІарал ва 11 гІарадагун Вельяминов къокъана Темир Хан Шураса Генувехун хъерендерил нухдасан
БатІияб нухдасан, Эрпелисан Генуре рачІунеб, къватІиве вахъана подполковник Клюгенау Апшероналъулл лъелго унезул полкалъун ботальонгун, ва лъабго гІарадагун.
Барона Розенил амруялдалъун Мехтулиса АхІмад ханас бакІарана жиндирго мутІигІаздасан данде гьабураб бодулаб резерв, ва гьев къватІиве вахъана Рихьунибехун, гьеб росдал гІадамал гендерие кумекалъе риччачІого рукІиналъул мурадалда.

Генерал Вельяминовасул рапорталда рекъон ГъазимухІамадил кверщаликь букІун буго бищун дагьабги 3 000 муридасдасан гІуцІараб аскар.

Калуялда ссылкаялда вугев мехалда, гьеб лъугьа-бахъиналъул бицунаго Имам Шамилица чІванкъотІун абулаан Генуб росу цІунун гьеб къоялъ гІага-шагарго 600 чи гурони вукІинчІоян.

Рагъ ккараб бакІ 

Генуб росо буго АваргІорул кваранаб рахъалда, гІорул рагІалдаса дагьаб манзилалда. Росу сверунккун руго рорхатал, рахине захІматал кьурабаз. Росулъе рачІунеб кьурабазда гьоркьоб къараб къварилъи бугеб лъабго бакІалда бан букІана ганчІил къадал, жинда чІорал ва тункІал речІчІулел картІалги ругел.

Гьединго бл. 
 Имам Шамил
 Кавказалъул рагъ

ХІужаби

МугъчІваял 
 Генуб росо бахъиялъул хІакъалъулъ документалияб филь.
  Архив главного управления наместника Кавказского. Тифлис 1881 г., стр. 553 рапорт генерала Вельяминова барону Розену о взятии Гимры 21 октября № 680 лагерь при селе Гимры
  Архив главного управления наместника Кавказского. Тифлис 1881 г., стр. 561 отношение барона Розена к графу Чернышеву о взятии Гимры. 23 октября 1832 г № 303 Гимры
  Чичагова М. Н. биографический очерк «Имам Шамиль на Кавказе и в России», гл. 7  

Аалфавиталда рекъон къеркьеял
Россиялъул рагъал
Генуб
1832 сон Дагъистаналда
Кавказалъул рагъул къеркьеял
17 октябралъул лъугьа-бахъинал
18 октябралъул лъугьа-бахъинал
1832 соналъул октябрь